BAY ประกาศหั่นดอกเบี้ยเงินกู้ MLR-เงินฝากนิติบุคคล เริ่มทันทีวันนี้!
BAY ประกาศหั่นดอกเบี้ยเงินกู้ MLR-เงินฝากนิติบุคคล เริ่มทันทีวันนี้!
BAY ประกาศหั่นดอกเบี้ยเงินกู้ MLR-เงินฝากนิติบุคคล เริ่มทันทีวันนี้!
12 พ.ย. 2562

นายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา (BAY) เปิดเผยว่า ธนาคารได้ปรับลดอัตราดอกเบี้ยเงินให้สินเชื่อลูกค้ารายใหญ่ชั้นดี ประเภทเงินกู้แบบมีระยะเวลา (MLR) ลง 0.25% เหลือ 6.35% ต่อปี จากเดิม 6.60% ต่อปี เพื่อแบ่งเบาภาระต้นทุนทางการเงินของลูกค้าธุรกิจ ท่ามกลางความท้าทายในสภาวะเศรษฐกิจปัจจุบัน
ด้านอัตราดอกเบี้ยเงินฝาก ธนาคารได้ปรับลดอัตราดอกเบี้ยเงินฝากสำหรับลูกค้านิติบุคคลลง 0.05% – 0.35% โดยไม่ส่งผลกระทบต่อลูกค้าบุคคลธรรมดาและลูกค้านิติบุคคลที่ไม่แสวงหากำไร
ทั้งนี้ อัตราดอกเบี้ยเงินให้สินเชื่อลูกค้ารายใหญ่ชั้นดี ประเภทเงินกู้ MLR และอัตราดอกเบี้ยเงินฝากสำหรับนิติบุคคลอัตราใหม่ จะมีผลตั้งแต่วันที่ 12 พฤศจิกายน 2562 เป็นต้นไป